Eesti SPordi- ja olümpiamuuseumi arengukava 2018-2022

Missioon

Muuta maailma paremaks läbi spordi ja spordipärandi väärtustamise ühiskonnas.

SA Eesti Olümpia- ja Spordimuuseumi põhikirjaline eesmärk on Eesti ajalooga seotud kehakultuuri- ja spordialase materjali kogumine, säilitamine, uurimine ning vahendamine hariduslikel, teaduslikel ja elamuslikel eesmärkidel.

Visioon 2022

Aastaks 2022 on ESOM:

* Euroopa kõige uuendusmeelseim spordimuuseum
* Top3 külastatav turismiatraktsioon Tartu linnas
* Haridusmaastikul tuntud mitteformaalhariduskeskus
* Viiekordistanud aastase teenitava omatulu võrreldes referentsaastaga 2015
* Neljakordistanud aastase piletiga külastajate arvu võrreldes referentsaastaga 2015

Meetodid:

Muuseumiinnovatsioon – unikaalsete ja julgete lahenduste kasutamine ja katsetamine kõigis muuseumitöövaldkondades – unikaalse kontseptsiooniga näitused, uuenduslikud spordipärandiprojektid ja kogukonna kaasamine muuseumitöösse, rahvusvahelised allhanked jne.

Tihe haridusprogramm – unikaalsed mitteformaalhariduse meetodid, spordisangarite roll muuseumi liikumis- ja sporditeadmiste edastamisel, orgaaniline seotus traditsiooniliste õppekavadega

Aktiivne turundus – ajaloopärandi ja haridusteabe edastamine kõigile sihtrühmadele ebatraditsioonilistel meetoditel sh geriljaturundus ja aktiivne turunduskoostöö era- ja avaliku sektoriga

Hetkeolukorra kirjeldus

Eesti Spordi- ja Olümpiamuuseum on Baltimaade suurim spordimuuseum. Muuseum on asutatud 1963. aastal ning kandis 2016. aasta juunini nime Eesti Spordimuuseum. Muuseum asub Tartu vanalinnas Rüütli tänaval ning muuseumil on üks filiaal – Otepää Talispordimuuseum Tehvandi spordikeskuses.

Muuseumi põhikirjaliseks eesmärgiks on Eesti ajalooga seotud kehakultuuri-, spordi- ja olümpiaalase materjali kogumine, säilitamine, uurimine ning vahendamine hariduslikel, teaduslikel ja elamuslikel eesmärkidel ning olümpismi aadete ja sportlike väärtuste hoidmisele ja levitamisele kaasaaitamine.

Muuseumi keskmeks on kogud, mis hõlmavad endas ligi 140 000 museaali, millest valdava enamiku moodustavad väikesemõõtmelised esemed (medalid, märgid, fotod jms). Suure hulga kogudega seotud tööst võtab varasemalt kogutu kirjeldamine ja andmebaasidesse lisamine.

Muuseumi külastatavus ja omatulu on aastaid olnud stabiilselt madal – keskmiselt kokku 12 000 külastajat aastas, kellest vaid ~5000 moodustavad piletiga külastajad.

2016. aastal muutus muuseum sihtasutuseks, mille asutajateks on Kultuuriministeerium ja EOK. Muuseumi nõukogus on 4 liiget – 2 EOK esindajat, Kultuuriministeeriumi ja Rahandusministeeriumi esindaja. Muuseumi juhib tegevjuhi rollis juhatuse liige.

Ümberkorraldused muuseumi struktuuris, visuaalses identiteedis, näituse- ja kommunikatsioonipõhimõtetes on pööranud külastajanumbrid tõusule, mille pealt on võimalik kavandada märkimisväärset arengut kõigis muuseumitöö valdkondades.

Tegevuseesmärgid

## Spordipärand

Eesmärk I – Eesti Spordi- ja Olümpiamuuseumi kogud on tervikuna avalikkusele kättesaadavad nii füüsiliselt kui digitaalselt  
Eesmärk II – Valminud on esmakordne Eesti spordiajaloo akadeemiline käsitlus  
Eesmärk III – Muuseumi spordi- ja digikogu on kaasaegselt välja arendatud

#### Meede: Kogude täiendamine

* Kogumispõhimõtete ja kogumistegevuskava uuendamise järel toimub aktiivne kogumine, eelkõige spordikogu ja digikogu täiendamise kaudu
* Kogude andmebaasidesse lisamise, kirjeldamise ja digikujutiste loomise kiirendamiseks on kasutusse võetud innovaatilised tehnilised rakendused ja kogukondlikud võimalused (koostöö spordiajaloolaste ja vabatahtlikega)
* Spordimuuseum nõustab metoodiliselt spordipärandi talletamise ja säilitamise osas teisi spordimuuseume nii siseriiklikult kui rahvusvaheliselt ning spordialaliite, sportlasi ja spordiorganisatsioone
* Spordimuuseum kasutab sotsiaalmeedia ja kodulehekülje võimalusi aktiivseks kogumiseks (top 10 rariteeti, võimalus oma sporditee kirja panna jne. )

#### Meede: Kogude vahendamine

* Aastal 2018 on andmebaasis MUIS lõpule viidud kõigi museaalide digikujutiste lisamine
* Hiljemalt aastal 2020 on andmebaasis MUIS lõpule viidud kõigi kogutud museaalide kirjelduste lisamise esimene etapp
* Muuseum vahendab regulaarselt kogutud museaalide lugusid läbi spordimeediaväljaannete, erasektori koostööpartnerite väljaannete ja enda ruumides toimuvate ja tellimusnäituste

#### Meede: Spordipärandiprojektid

* Eesti akadeemilise spordiajaloo avaldamine 2018. aasta detsembris
* Vabatahtlike programmi loomine kogude kirjeldamiseks 2018. aastal
* Kogumisprojekt Eesti 100 - tühimike täitmine spordikogus kootöös spordialaliitudega
* Spordimälu projekt Eesti 100 – mälestuste salvestamise kogumiskampaania
* Spordifoto – Gunnar Vaidla negatiivimassiivi süstematiseerimine ja valikuline digiteerimine 2018-2022
* 2020. aasta suurprojekt Tallinn 1980 – rahvusvaheline kataloog jne.

## Haridus

Eesmärk I – Eesti Spordi- ja Olümpiamuuseum on üle-eestiliselt tuntud mitteformaalhariduskeskus  
Eesmärk II – Aastaringse hariduskalendri formaat on välja töötatud ja edukalt rakendunud  
Eesmärk III – Muuseumist on kujunenud mitmekülgne kompetentsi- ja koolituskeskus

#### Meede: Koolid- ja lasteaiad

* Toimib aastaringse hariduskalendri formaat ning selle järjepidev kommunikeerimine haridusasutustele
* Haridusprogrammid on seotud koolide õppetegevuse ja õppekavadega, sh. lisaks ajaloole ja liikumisõppele ka matemaatika, füüsika jt. ainekavadega
* Spordimuuseum pakub innovaatilisi haridusprogramme, mis kasutavad interaktiivseid tehnilisi lahendusi, tegevsportlaste eeskuju ja uuenduslikke õppemeetodeid hariduse edastamiseks
* Spordimuuseumi hariv ja meeleolukas jõuluprogramm on tuntuim jõuluprogramm Tartu linnas

#### Meede: Teised sihtrühmad

* Aastaringse hariduskalendri formaadi väljatöötamine ning järjepidev kommunikeerimine eraisikutele
* Muuseum pakub tegevusrohkeid laupäevaprogramme, mis ühendavad endas juhitud ekskursioonid, spordi- ja terviseteemalised töötoad, tippsportlastega kohtumised ja teised võimalused
* Spordimuuseumis leidub aktiivset ja korraldatud tegevust kõigil koolivaheaegadel sh. erikampaaniad, linnalaagrid jms.
* Spordimuuseumi sünnipäevaprogrammid on hariva ja liikumisrohke sünnipäeva etalonina Tartu populaarseimate hulgas

#### Meede: Kompetentsi- ja koolituskeskus

* Spordimuuseum pakub ruume aktsepteeritavatele koostööpartneritele koolitus- ja muude hariduslike ürituste elluviimiseks

## Näitused ja üritused

Eesmärk I – Valmib Eesti Spordi- ja Olümpiamuuseumi uus püsinäitus  
Eesmärk II – Muuseumi käed-külge näitused pakuvad unikaalseid lahendusi ja külastajaemotsioone  
Eesmärk III – Mitmekesine ürituste programm erinevatele sihtrühmadele teeb muuseumist populaarse peresihtkoha

#### Meede: Uus püsinäitus

* Eesti Spordi- ja Olümpiamuuseumi uue püsinäituse projekti valmimine 2018. aasta I pooles
* Püsiekspositsiooni rahastamisel on leitud toetajaid nii avalikust kui erasektorist, soovitavalt ka välismaalt
* Püsinäituse valmimine rahastuse leidmisel 2019. aastal

#### Meede: Ajutised ja tellimusnäitused

* Spordimuuseumi ajutised suurnäitused annavad parimal moel edasi spordiga seotud emotsioone ja elamusi
* Spordimuuseumis toimub iga-aastaselt vähemalt 4 väiksemas mahus ajalooväljapanekut, mis lisaks tellimusnäitustele annavad parimal moel edasi spordiajalugu nii esemetes kui tekstides
* Koostöös välisriikide saatkondadega jõuab igal aastal Eestisse ajutiseks väljapanekuks vähemalt üks rahvusvaheline rariteet

#### Meede: Üritused

* Muuseumis toimub aastas vähemalt 20 harivat ja meeleolukat perepäeva (ekskursioonid, töötoad, kohtumised tippsportlastega, tervise- ja liikumisteemalised loengud jne)
* Muuseum korraldab ise ja toetab teisi spordiajaloo organisatsioone spordiajalooliste ürituste korraldamisel
* Muuseum jätkab traditsiooniliste spordikallakuga meelelahutuslike mälumängude korraldamist
* Iga-aastaselt toimuv spordimuuseumi konverents pöörab süvendatud pilgu spordiajaloole ja sportlastele

## Kommunikatsioon ja turundus

Eesmärk I – Eesti Spordi- ja Olümpiamuuseum on Tartu linnaruumis selgelt äratuntav   
Eesmärk II – Eesti Spordi- ja Olümpiamuuseum on sotsiaalmeedias Eesti jälgitavamate muuseumide top3-s  
Eesmärk III – Turunduskoostöö avaliku- ja erasektori asutuste ja organisatsioonidega tagab muuseumi sõnumi regulaarse leviku

#### Meede: Nähtavus linnaruumis

* Muuseumi vahetu ümbrus toetab muuseumi avalikku nähtavust, muuseumimaja on selgelt äratuntav sporditeemalise külastuskeskusena (muuseumiesised tegevused, kujundatud aknad jne.)
* Tartu kesklinna tsoon on kaetud spordimuuseumi tutvustavate alternatiivsete reklaamilahendustega
* Tartus ja Tartust kaugemal on tagatud muuseumi regulaarne nähtavus koolides, hotellides, turismiettevõtetes, spordiasutustes

#### Meede: Nähtavus meedias ja sotsiaalmeedias

* Spordimuuseumil on aastaks 2020 jälgijate arvult Facebookis Eesti muuseumide top3-s
* Spordimuuseum on aastaks 2020 Tripadvisor portaali top3 sihtkohaks Tartus
* Spordimuuseum on jätkuvalt Eesti top3 jälgijate hulgaga muuseum Instagramis
* Suurenenud on muuseumi töötajate sõnavõttude ja artiklite hulk meedias

#### Meede: Turunduskoostöö

* Muuseum on koostöö tulemusel nähtav nii reklaami kui sisutekstide osas suuremate spordialaliitude väljaannetes
* Muuseum on koostöö tulemusel nähtav erasektori spordiklubide ja spordifirmade infokirjades ja väljaannetes
* Muuseum teeb aktiivselt turunduskoostööd juhtivate spordi- ja hariduskeskustega Eestis ja välismaal

## Koostöö

Eesmärk I – Läbi koostöö avaliku sektori asutustega positsioneerib muuseum end Eesti spordi keskse mäluasutusena  
Eesmärk II – Erasektori toetus muuseumi projektidele on regulaarne ja läbimõeldud  
Eesmärk III – Eesti Spordi- ja Olümpiamuuseum on rahvusvahelise Olümpiamuuseumide Koostöövõrgustiku OMN juhtmuuseumide seas

#### Meede: Avalik sektor ja spordiorganisatsioonid

* Muuseum on olümpiamuuseumina aktiivne partner Eesti Olümpiakomitee projektides ja eesmärkide täitmisel
* Muuseum annab koostöös Eesti Olümpiaakadeemiaga välja Georg Hackenschmidti spordiraamatuauhinda
* Toimiv koostöö Eesti Rahvusarhiiviga võimaldab efektiivselt kaardistada ja ellu viia spordipärandi kooskõlastatud kogumise
* Muuseum annab alates 2018. aastast välja tunnusmärki spordisõbralikele koolidele ning korraldab üle-eestilist spordipärandi nädalat
* Spordimuuseum on arvestatav partner spordiorganisatsioonidele võimaldamaks pressikonverentside, ürituste, autasustamiste, väljasõiduseminaride ja muude ettevõtmiste korraldamist koostöös muuseumiga
* Spordimuuseum pakub spordiorganisatsioonidele võimalusi spordiala populariseerimiseks, demoüritusteks jne.
* Muuseum teeb tihedat koostööd teiste sporditeemaliste muuseumidega, kellele annab ühtlasi nõu ka kogude korraldamise osas ning laiemalt teiste muuseumidega
* Muuseum teeb koostööd teiste spordipärandiorganisatsioonidega (Eesti Spordiajaloo Selts, Eesti Spordiveteranide Liit, Spordiajalooklubi Alfred jt)

#### Meede: Erasektor ja spordiettevõtted

* Vähemalt 5% aastasest omatulust tuleb erasektori panusest koostööks näitustes, üritustest jms.
* Muuseum teeb regulaarset koostööd spordimeedia- ja erasektori väljaannetega (sh. infokirjad) spordipärandi jagamiseks ja muuseumiinfo levitamiseks
* Koostöös ürituskorraldajatega toimub muuseumis varasemast rohkem spordialaseid üritusi ja ettevõtmisi

#### Meede: Rahvusvaheline koostöö

* Muuseumi roll Olümpiamuuseumide koostöövõrgustikus on muutunud aktiivseks, olles töörühmade eestvedaja, rahvusvaheliste näituste vahendaja jne.
* Muuseum on leidnud täiendavaid võimalusi rahvusvaheliseks koostööks

## Muuseumikeskkond

Eesmärk I – Spordimuuseumis on terviklik ja kaasaegne muuseumi- ja töökeskkond  
Eesmärk II – Spordimuuseumi lisapinnad on kasulikult rakendatud (raamatukogu, siseõu, muinaskelder, tööruumid)  
Eesmärk III – Muuseumistruktuur on muutustega kooskõlas ja töökultuur rakendab maksimaalselt innovaatilisi tööalaseid lahendusi

#### Meede: Infrastruktuur

* Spordimuuseumi uus püsiekspositsioon ühendab terve muuseumikülastuse läbi kahe korruse üheks tervikuks
* Spordimuuseumi raamatukogu lugemisaal ja väike koosolekuruum on välja arendatud multifunktsionaalseks ruumiks, kus toimuvad muuhulgas erinevad koolitused ja muud üritused (2019)
* Spordimuuseumi IV korruse kasutamata kabinetid on välja arendatud renditavateks ajutisteks tööruumideks uurijatele ja spordiorganisatsioonidele (2018)
* Spordimuuseumi siseõu on lisaväärtuseks muuseumikeskkonnale (lisategevused ja teenused või koostööpartneri kohvik) (2018)
* Spordimuuseumi muinaskelder on koostöös partneritega rakendusse võetud (põgenemistoa teenus vms) (2018)
* Muuseumipood on välja arendatud unikaalseks spordipoeks, mis pakub meeneid, spordikirjandust, rahvuskoondiste atribuutikat, ajaloolisi esemeid ja palju muud (2018)
* Koostöös RKAS-ga on järjepidevalt parandatud muuseumikeskkonda (sh. tualettruumid, tööruumid, avalik keskkond)
* Muuseumil on toimiv IT partner, kellega koostöös tagatakse järjepidev toimimine ning uus kaasaegne kassapidamistarkvara (2018)

#### Meede: Organisatsioon

* Tehniliste ja töökorralduslike lahenduste kasutuselevõtt (SLACK, osaline kaugtöö, videokonverentsid jms. ) tingib paindlikuma juhtimise ja efektiivsema töö
* Iga-aastane korraline struktuuri ülevaatus tagab eelduseks arengu jätkumiseks
* Koolitusprogrammi väljatöötamine kollektiivi mitmekesiseks arenguks
* Erinevate valdkondade töötajad on kujunenud oma valdkonna ekspertideks Eesti ja võimalusel rahvusvahelisel tasandil
* 2018. aastal toimub spordimuuseumi asutamise 55. aastapäeva väärikas tähistamine

ARVULISED EESMÄRGID

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | | |
| **Aasta** | **2014** | **2015** | **2016** | **2017** | **2018** | **2019** | **2020** | **2021** | **2022** |
| **Piletiga külastajate arvu muutuse prognoos** | *5 576* | *4 301* | *6 133* | **8800** | 10 500 | 12 300 | 14 000 | 15 800 | 17 500 |
| **Omatulu muutuse prognoos** | *23 034* | *17 522* | *24 195* | **50 000** | 60 000 | 70 000 | 80 000 | 90 000 | 100 000 |
| **Jälgijate arv sotsiaalmeedias: Facebook** | *1000* | *1050* | *1100* | **2000** | 4000 | 5000 | 6000 | 7000 | 8000 |
| **Tripadvisor Tartu vaatamisväärsuste edetabelikoht** | *…* | *…* | *68* | **36** | 10 | 3 | 3 | 3 | 3 |